यह सन्देश वैद्य लोमेश कुमार बच का कोरबा छत्तीसगढ़ से है. अपने इस सन्देश में लोमेशजी हमें महुए के वृक्ष की औषधीय उपयोगिता के बारे में बता रहे है. इनका कहना है कि इस वृक्ष के फल, फूल, छाल और पत्तियाँ सभी समान रूप से उपयोगी है. चर्मरोग होने पर महुए के वृक्ष और तिल्सा वृक्ष के छाल समान मात्रा में मिलाकर उसमे आठ गुना पानी डालकर उसका काढ़ा बनाए जब यह काढ़ा ¼ बचने पर उस काढ़े की आधी मात्रा में करंज का तेल मिलाकर पकाएं और जब सिर्फ तेल ही शेष बचे तो उसे आँच से उतारकर छान कर रख लें. यह तेल सभी प्रकार के चर्मरोगों में कारगर है. सिरदर्द और चक्कर आने पर महुए के फूल के 1 चम्मच रस में मुनक्का और मिश्री मिलाकर सुबह-शाम सेवन करने से लाभ मिलता है.